title: Every Day I Have the Blues
text: Every Day I Have the Blues ("Bemdez e vagan soñjoù du") zo ur son blues eus ar re vrudetañ.
  Kanet eo bet, hag e vez c'hoazh, gant kalz kanerien ha sonerien e kant doare disheñvel. Koshañ doare anavezet eo hini Pinetop Sparks (1908–1935) hag e vreur Milton, pe Marion. Kentañ ma voe kanet edo e tavarnioù Saint Louis (Missouri)) gant ar Sparks Brothers hag enrollet e voe d'an 28 a viz Gouhere 1935 gant Pinetop ouzh ar piano, ha Henry Townsend ouzh ar gitar.
  
  E 1949 e voe kempennet gant ar soner piano Peter Chatman, anavezetoc'h evel Memphis Slim, hag enrollet evel Nobody Loves Me war tu B ar bladenn Angel Child (Miracle M-145)". "Angel Child" a savas betek an niverenn 6 er Billboard R&B chart ; Nobody Loves Me" ne reas ket berzh, met diwezhatoc'h e teuas da vout ur standard.
  Pevar doare zo brudet dreist ar re all ha degouezhet e Top Ten ar Billboard R&B ; div anezho, hini Count Basie & Joe Williams, ha hini B.B. King, o deus bet pep a briz Grammy Hall of Fame.
  
  Gwirioù
  Daoust ma oa bet krouet "Every Day I Have the Blues" gant Pinetop Sparks e vez lakaet peurvuiañ war gont Memphis Slim (pe hini John Chatman, e wir anv) ha degaset dezhañ bernioù arc'hant ( "sufficient to buy a Rolls Royce with which to squire himself around Paris", hervez Colin Escott).
  
  Kanerien
  Kanet eo bet gant Chuck Berry, Marshall Tucker Band, Elmore James, Fleetwood Mac hag Eric Clapton a-douez tud all.
  
  Liammoù diavaez
  Pozioù ar ganaouenn: War "All the Lyrics"
  Kanet gant 
   Memphis Slim e 1949, pa oa bet anvet Nobody loves me war ar bladenn war wel :  
   Memphis Slim : 
   BB King : https://www.youtube.com/watch?v=-5JCq47R_E8
   Marshall Tucker Band :  
   Fleetwood Mac :  
   Eric Clapton e 1997 :
   John Mayer 
  
  Blues
  Kanaouennoù saoznek
  Kanaouennoù 1935